text: কিথ লি (জন্ম-৮ নভেম্বর ১৯৮৪) একজন আমেরিকান পেশাদার কুস্তিগীর যিনি বর্তমানে ডব্লিউডব্লিউইর সাথে চুক্তিবদ্ধ, যেখানে তিনি র ব্রান্ডের হয়ে কুস্তি লড়েন। তিনি ২০১৮ সালের মে মাসে ডাব্লিউডাব্লিউই-এর সাথে চুক্তিবদ্ধ হয়েছেন এবং এর মেধা উন্নয়ন ও প্রশিক্ষণ সংস্থা এনএক্সটি ব্র্যান্ডের হয়ে কুস্তি লড়াই শুরু করেন, যেখানে তিনি একবারের এনএক্সটি চ্যাম্পিয়ন এবং একবারের এনএক্সটি নর্থ আমেরিকান চ্যাম্পিয়ন ছিলেন। তিনি ডাব্লিউডাব্লিউই'র ইতিহাসের প্রথম কুস্তিগীর যিনি একই সাথে উভয় শিরোপা ধরে রেখেছিলেন। ২০২০ সালের আগস্টে তাকে ডাব্লিউডাব্লিউই-এর র ব্র্যান্ডের যুক্ত করা হয়।
  
  পেশাদারি কুস্তি জীবন
  
  রিং অফ অনার (২০১৫-২০১৭)
  ২০১৫ সালে লি, শেইন টেইলরের সাথে রিং অফ অনার(আরওএইচ)-এ "প্রিটি বয় কিলারস"(পিবিকে) নামে কুস্তি লড়তো।
  
  ২০১৬ সালের ২৭ আগস্ট, ফিল্ড অফ অনার চলাকালীন পিবিকে আরওএইচ ওয়ার্ল্ড ট্যাগ টিম চ্যাম্পিয়নশিপের জন্য গন্টলেট ট্যাগ টিম ম্যাচে অংশ নিয়েছিলো, তবে ম্যাচটি দ্য অ্যাডিকশন জিতেছিলো। আরওএইচ অল স্টার এক্সট্রাভ্যাগানজা ৮-এ, আরওএইচ ট্যাগ টিম চ্যাম্পিয়নশিপের এক নম্বর প্রতিযোগী নির্ধারণের জন্য একটি 'ফোর কর্নার সার্ভাইভাল ম্যাচে' দ্য অল নাইট এক্সপ্রেস, ওয়ার মেশিন এবং কোল্ট কাবানা ও ডাল্টন ক্যাসলের দলের বিপক্ষে পিবিকেকে হেরে গিয়েছিলো। ২০১৭ সালের জানুয়ারি মাসে, টেইলর ঘোষণা দিয়েছিলেন তিনি রিং অফ অনারের সাথে প্রথম চুক্তি স্বাক্ষর করেছেন। আটলান্টায় ১৪ জানুয়ারির শোতে, লি এবং টেইলর তাদের আক্রমণ করলে ব্রিসকো ব্রাদার্সের সাথে পিবিকের শত্রুতা শুরু হয়। আশ্চর্যজনকভাবে, পরের দিন লি ঘোষণা দেন যে তিনি আরওএইচ ছাড়ছেন। ২০১৭ সালের ৩ ফেব্রুয়ারিতে তারা ব্রিসকোর মুখোমুখি হয়েছিলো, যেখানে ম্যাচটি কোন প্রতিদ্বন্দ্বিতা ছাড়া শেষ হয়েছিল। এটিই ছিল আরওএইচ-এ লির শেষ উপস্থিতি।
  
  ইভোলভ (২০১৭-২০১৮)
  ২০১৭ সালের জানুয়ারিতে লি ইভোলভের সাথে চুক্তিবদ্ধ হয়েছিলেন এবং ইভোলভ ৭৬-এ অভিষেক করেছিলেন যেখানে তিনি ক্রিস হিরোর কাছে হেরে যান। তিনি ২৪ ফেব্রুয়ারি, জ্যাক সেইবর জুনিয়রকে হারিয়ে ইভোলভ ৭৮-এ ফিরে আসেন। পরদিন রাতে ইভলভ ৭৯-এ, তিনি ট্রেসি উইলিয়ামসকে হারিয়েছিলেন। ২৫ জুন লি তার প্রথম চ্যাম্পিয়নশিপ ম্যাচের সুযোগ পেয়েছিলেন ইভোলভ ৮৭-এ, যেখানে তিনি ম্যাট রিডলের সাথে ডাব্লিউডাব্লিউএন চ্যাম্পিয়নশিপের জন্য ম্যাচ খেলেন কিন্তু হেরে যান। ১৪ অক্টোবর ইভলভ ৯৪-এ, তিনি রিডলকে হারিয়ে ডাব্লিউডাব্লিউএন চ্যাম্পিয়নশিপ জিতেন। ২০১৮ সালের ৬ এপ্রিল ইভোলভ ১০৩-এ, অস্টিন থিওরির কাছে তিনি চ্যাম্পিয়নশিপটি হেরে যান।
  
  প্রো রেসলিং গেরিলা (২০১৭-২০১৮)
  লি তার প্রো রেসলিং গেরিলা (পিডাব্লিউজি) প্রথম অভিষেক করেছিলেন ২০১৭ সালের ১৮ মার্চ, ব্রায়ান কেজ এবং সামি কালিহানের বিপক্ষে ট্রিপল থ্রেট ম্যাচে যেখানে কেজ জয়ী হয়েছিলেন। গেম ওভার, ম্যান অনুষ্ঠানে তিনি জেফ কোবের কাছে হেরে যান। ১৯ মে হেড লাইক এ কোল এ, তিনি ট্রেভর লিকে হারিয়ে পিডাব্লিউজিতে প্রথম ম্যাচ জিতেন। ৭ জুলাই পুশিন ফরোয়ার্ড ব্যাক-এ লিও রাশ এবং ট্রেন্টকে পরাজিত করেন। সেপ্টেম্বরে, লি ২০১৭ ব্যাটেল অফ লস অ্যাঞ্জেলেসের ফাইনালে জায়গা করে নিয়েছিলেন, যেখানে তিনি রিকোশের কাছে পরাজিত হন। ডোনোভান ডাইজেকের বিপক্ষে লির কোয়ার্টার ফাইনাল ম্যাচেটিকে ডেভ মেল্টজার পাঁচ-তারকা রেটিং দিয়েছিলেন। ২০১৮ সালের ২৩ মার্চ, টাইম ইজ এ ফ্ল্যাট সার্কেল অনুষ্ঠানে লি, চাক টেইলরকে হারিয়ে পিডাব্লিউজি ওয়ার্ল্ড চ্যাম্পিয়ন হয়েছিলেন। ২১ এপ্রিল, অল স্টার উইকএন্ড ১৪ এ, লি থ্রি-ওয়ে ম্যাচে ওয়াল্টারের কাছে চ্যাম্পিয়নশিপটি হেরে যান।
  
  ডাব্লিউডাব্লিউই (২০১৮-বর্তমান)
  এনএক্সটি (২০১৮–২০২০)
  
  ২০১৮ সালের ৫ এপ্রিল রেসলম্যানিয়া এক্সক্সেস উইকএন্ড চলাকালীন, লি ক্যাসিয়াস ওনোকে পরাজিত করার মাধ্যমে এনএক্সটি-তে অভিষিক্ত হন।
  
  শিরোপা ও অর্জনপ্রো রেসলিং গেরিলাপিডব্লিউজি ওয়ার্ল্ড চ্যাম্পিয়নশিপ (১ বার)ডাব্লিউডাব্লিউইএনএক্সটি নর্থ আামেরিকান চ্যাম্পিয়নশিপ (১ বার)
  এনএক্সটি চ্যাম্পিয়নশিপ (১ বার)ডাব্লিউডাব্লিউএন লাইভ' 
  ডাব্লিউডাব্লিউএন চ্যাম্পিয়নশিপ (১ বার)
  
  তথ্যসূত্র
  
  বহিঃসংযোগ
  
   
   
   
  
  বিষয়শ্রেণী:আমেরিকান পেশাদার কুস্তিগির
  বিষয়শ্রেণী:১৯৮৪-এ জন্ম
  বিষয়শ্রেণী:জীবিত ব্যক্তি
title: কিথ লি (কুস্তিগীর)